**Урок по даргинскому языку**

**«Очень замечательное**

**имя прилагательное»**

**МИНИСТЕРСТВО ОБРАЗОВАНИЯ И НАУКИ РЕСПУБЛИКИ ДАГЕСТАН**

**МУНИЦИПАЛЬНОЕ КАЗЕННОЕ ОБРАЗОВАТЕЛЬНОЕ УЧРЕЖДЕНИЕ**

**«ДРУЖБИНСКАЯ СРЕДНЯЯ ОБЩЕОБРАЗОВАТЕЛЬНАЯ ШКОЛА»**

***Бахмудова П.М.***

**04.02.2018**

Дарсла мурад:

Существительное тикрарбарес. Мурхьбиахъес прилагательноеличила багьуди. Прилагательноеби гъайлизир дузахъес бурсибарни.

Дарган мезличи диги имцIадарес.

***Учитель:***ИшбархIи нушала г1ядатла ах1енси гьаргси дарс саби.

**Учитель:** ИшбархIи нуша «Прилагательноела дунъялизи» аркьути сарра.

Сегъунти гъайла бутIни даладая хIушани?

**Ученик:** Дарган мезлизир лер вецIал гъайла бутIа: существительное, прилагательное, числительное, местоимение, глагол, наречие, послелог, союз, кесек, междометие.

**Учитель:** Се баладая хIушани существительноеличила гъайла бутIа саблин? Бурая.

**Ученик:** Существительное гъайла бутIа саби, суненира секIал чебиахъуси ва *чи? се?* ибти суалтала цалис жаваб лугуси. Масала: се? ручка, чи? учитель.

**Учитель:** ГIяхIси саби, карии.

Гьанна иш суратличи хIеръили существительноеби декIардарая.

*( доскаличиб янила сурат лябкьян.)*

*(ДурхIнани существительноеби дуру)*

**Учитель:** Иш суратлизир нушани чедаибти дахъал секIулти дурира. Гьана белгибирехIе сегъунти лишанти сарил илди секIултала.СекIа лишан чебиахъуси гъайла бутIалис се бикIуси?

**Ученик:** СекIа лишан чебиахъуси гъайла бутIалис прилагательное или бикIар, суненира сегъуна? чиди? сецад? ибти суалтала цалис жаваб лугуси. Масала: ришт1аси рурси, **чи?** рурси, рурси **сегъуна?** ришт1аси.

**Учитель:** АхIерти дурхIни, иш суратлизирти существительноебала лишанти дурахIе.

*(дурхIнала жавабти)*

**Учитель:** ГIяхIси саби, гIяхIси хIянчи саби.

**Учитель:** Дарган мезла прилагательноебала чучи хасти морфологиялашалти лишантира лерти сари*.*

Кьадар хIясибли дарсдикIар -си, -ил, -л суффиксуначил тамандирути ва чузиб жинсла гIяламат лебти прилагательноеби. *Масала: халаси хъали – халати хъулри, балкIа ута – далкIа утни ва цархIилтира.*

Существительноеличил дарх хIедакIили сарицун дузахъухIели падежуни хIясибли дарсдикIар. Масала: У.п. биштIаси,

А.п. биштIасили,

Х.п. биштIасила,

Л.п. биштIасилис,

Б.п. биштIасиличил,

Гь.п. биштIасиличила,

С.п. биштIасиличибли,

Гъ.п. биштIасиличи,

Б.п. биштIасиличибяхI,

П.п. биштIасиличиб,

Д.п. биштIасиличибад.

Прилагательное предложениелизиб имц1аливан определение биубли башар. Хасти анцIбукьуназиб прилагательное предложениела царх1ил членнира биубли башар (подлежащеели, объектли, дополнениели, сказуемоела бутIали.)

Прилагательноела сунечи хасти суффиксунира лерти сари: -си, -а,

-л, -ил, -ан, -ен, -ян, -кан ва ц. Масала: цIуба, жагаси, цархIил ва ц.

Сунела мягIна хIясибли прилагательноеби сегъунти журала дирара?( качествола, отношениела, цугбурцнила).

**Учитель:** Бурая набзи, гъайлизир нушани дахъал дузахъехIев прилагательноеби?

**Ученик:** ГIе, нушани секIа лишан чебаахъес багьандан дузахъехIе, илди гьай-гьай гIягIнити сари. Илдани мез жагадиру.

**Учитель:** Гьанна нушани кроссворд ирзехIе. Ишаб дигIянабикибси прилагательное баргес чеббиркули саби хIушаб.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1** | | |  | |  |  |  | |  |
| **2** | |  | |  | | |  |
| **3** | |  | | |  | |  | | |  | |  |  | |
| **4** | | |  | | |  | |  |  |
| **55** | |  |  | |  |
| **6** | |  | | |  | |  | | |  | |  |  | |
| **7** | | | |  |  |  | |  | |  |  |

1. Асух1ебирни. (къадагъа)
2. Даргантала беркала, хурег. (чуду)
3. 14 дус х1ебиубти дурх1ас х1елуга. (паспорт)
4. Къукъу- рямкьярличилси зугьал миъбала марка. (хъябхъя)
5. Кьаркьа камличи суркбируси дарман. (мазь)
6. Халаси къуллукъла вег1 х1яким. (министр)
7. Илди чедаэс х1ейрар, някъбази дуцес х1ейрар,

Илди агарси адам г1ях1ил х1ериэс х1ейрар. (Пикруми) **дурхъаси**

**Учитель:** Баркалла, дурхIни. Молодцы.

**Учитель:** Дарс кагахъес багьандан ишгъуна хIянчи бирехIе.

Ишди прилагательноебачил дугьбала цалабикуни пикридарая.

Шаласи

Ахъси

Хьанца

Мурхьси

ЦIуба

БугIярси

Ванаси

Кьакьаси

ГIяшси

ЦIудара

ЦIакьси

БягIуси

Шиниша

Эркинси

БиштIаси

Жагаси

**Учитель:**  «Чили дахъал?»

Гьарилли сунени далути прилагательноеби кIапIилизир лукIуси сай. КIинайс ахтардибирехIе чили дахъал далулив.

Гьу, дехIдирхьехIе!

*(ДурхIнани чули далутигъунти прилагательноеби лукIа, кIинайс илди кIапIри дурчу учительли ва ахтардибиру чила дахъал лерал)*

**Учитель:** Нуни иш хIянчи ахтардибарайчи хIушани далути буралаби дурая прилагательноеби лерти.

**Ученик:** **ГIяхIси гьалмагъ ца дуслира варгес хIейрар,**

**амма ца сягIятли ветахъахъес вирар.**

**Ученик:** **ВиштIсиличил дудешван вии, зилантачил – узиван,**

**халатачил – уршиван.**

**Ученик:** **Жуз хIеркIличи мешуси саби:**

**илини чинаб-дигара гьуни бургу.**

**Ученик:** **ГIяхIси адамла гьалмагъуни бахъал бирар.**

**Ученик:** **Галга цIедеш хIясибли бала, адам – баркьуди хIясибли.**

**Ученик:** **ДурхIялис някъли мабирхъидну, гIяхIси гъайли бяхъя.**

**Учитель:** Молодцы, дурхIни! Лебтанилра барили саби хIянчи. Дебали дахъал прилагательноеби далули сай \_\_\_\_\_\_\_(*ученикла у)*

**Учитель**: ХIушани дурибти предложениебазирад прилагательноеби декIардирехIе.

Масала: ГIяхIси гьалмагъ ца дуслира варгес хIейрар,

амма ца сягIятли ветахъахъес вирар. *Чи? гьалмагъ, гьалмагъ сегъуна? гIяхIси.*

**Учитель**: Гили сар хIушаб дугьби, дархьли кадатурли предложение барая. *(доскаличи слайд лябкьян)*

***(Сунела у ахъили дугьаизурсилис илини мурталра шалати, разити дяхI кадурцу)***

***Карточкабачил х1янчи.***

***Х1янчурби дучили ахтардидирулра.***

**Хъули хIянчи:**

*Прилагательноеби дакIахъили, гьалмагъдешличила текст цалабяхъяя.*

**Учитель:** ИшбархIила дарслизибад хIушаб се гIяхIбизура, селичила багьуррая хIушани? *(ДурхIнала жавабти)*

**Учитель:** Нушала даср ахирличи кабиули саби.

Баркалла! БархIи гIяхIбиаб!

**Ученик:** **ГIяхIси гьалмагъ ца дуслира варгес хIейрар,**

**амма ца сягIятли ветахъахъес вирар.**

**Ученик:** **ВиштIсиличил дудешван вии, зилантачил – узиван,**

**халатачил – уршиван.**

**Ученик:** **Жуз хIеркIличи мешуси саби:**

**илини чинаб-дигара гьуни бургу.**

**Ученик:** **ГIяхIси адамла гьалмагъуни бахъал бирар.**

**Ученик:** **Галга цIедеш хIясибли бала, адам – баркьуди хIясибли.**

**Ученик:** **ДурхIялис някъли мабирхъидну, гIяхIси гъайли бяхъя.**

**Ученик:** **Нешла мез – дурхъати мез сари, илди асес яра дицес хIейрар!**

**Ученик:** **Дарган мез хIедалуси дарганра дарган ахIен!**

**Ученик:** **Дигахъена нушала нешла мез!**

**Ученик:** **Учительли дурхIнази вайси секIал х1ебуру.**

